Document ID: 32011D0701

TARYBOS SPRENDIMAS 2011/701/BUSP
2011 m. spalio 21 d.
kuriuo iš dalies keičiamas Sprendimas 2011/430/BUSP, siekiant atnaujinti asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašą
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 29 straipsnį,
kadangi:
(1)
2001 m. gruodžio 27 d. Taryba priėmė Bendrąją poziciją 2001/931/BUSP dėl konkrečių priemonių taikymo kovojant su terorizmu (1);
(2)
2011 m. liepos 18 d. Taryba priėmė Sprendimą 2011/430/BUSP, kuriuo atnaujinamas asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (2);
(3)
Taryba nusprendė, kad penki papildomi asmenys yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad šie asmenys turėtų būti įtraukti į asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašą;
(4)
Taryba nusprendė, kad nebėra priežasčių vieną asmenį palikti asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąraše;
(5)
asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas turėtų būti atitinkamai atnaujintas,
PRIĖMĖ ŠĮ SPRENDIMĄ:
1 straipsnis
1. Šio sprendimo I priede išvardyti asmenys įtraukiami į Sprendimo 2011/430/BUSP priede pateiktą sąrašą.
2. Šio sprendimo II priede nurodytas asmuo išbraukiamas iš Sprendimo 2011/430/BUSP priede pateikto sąrašo.
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje 2011 m. spalio 21 d.

Labels: 10
5